Document ID: /roh_data/filtered/Bilingualer_Corpus_interleaved-it-rm.jsonl.gz/1286

This is a text translated from Italian to Rumantsch Grischun.
Avviata la consultazione sulla durata della formazione liceale con diverse varianti

Il Governo grigionese ha avviato la consultazione relativa alla revisione parziale della legge concernente le scuole medie del Cantone dei Grigioni, che mette in discussione cinque diverse varianti per la futura durata della formazione liceale.

Nella sessione di agosto 2006 il Gran Consiglio aveva accolto un incarico concernente il rafforzamento della formazione liceale (mantenimento del liceo inferiore) che obbligava il Governo a presentare al Parlamento varianti formulate a livello di legge per la formazione liceale.

Il progetto di revisione parziale della legge sulle scuole medie presenta cinque diversi modelli. La scelta è stata operata in considerazione della situazione particolare presente nel Cantone dei Grigioni con una Scuola cantonale e con le offerte decentralizzate delle sette scuole medie private con liceo. Accanto alla variante attuale con un liceo di sei e uno di quattro anni vengono messe in discussione anche due varianti con un liceo di quattro anni o uno di cinque anni. Queste due varianti prevedono di eliminare il liceo inferiore. A titolo di novità viene aggiunta una variante proposta dai rettori delle scuole medie grigionesi. Questa variante propone di mantenere l'attuale liceo di lunga durata e di introdurre però alla fine dell'ottavo anno scolastico un anno scolastico supplementare, un cosiddetto anno di scelta di studi o anche di sincronizzazione. Viene infine messa in discussione la variante "regioni - centro", la quale rende più flessibili i modelli per i licei, consentendo di attuare nella Scuola cantonale grigione un modello diverso da quello applicato dalle scuole medie private. In questo modo la Scuola cantonale potrebbe avere un liceo di quattro anni senza liceo inferiore e le scuole medie private uno con un liceo inferiore.

La documentazione relativa alla consultazione può essere scaricata dal sito Internet del Dipartimento dell'educazione, cultura e protezione dell'ambiente www.ekud.gr.ch. La consultazione durerà fino al 30 settembre 2007.

Sostenuta la semplificazione della legge federale concernente l'imposta sul valore aggiunto

Il Governo grigionese sostiene la semplificazione della legge federale concernente l'imposta sul valore aggiunto prevista dalla Confederazione. La legge vigente sull'IVA è troppo complicata, poco chiara e di difficile lettura. Tre diverse aliquote d'imposta e diverse eccezioni portano a incertezze e a difficili delimitazioni. La legislazione vigente concernente l'imposta sul valore aggiunto contiene non pochi ostacoli con relativi rischi anche per l'ente pubblico. Come scrive il Governo nella sua presa di posizione a destinazione della Confederazione, gli obiettivi della revisione auspicata possono pertanto essere accolti senza riserve. Gli obiettivi consistono nel semplificare in modo fondamentale il sistema garantendo maggior sicurezza giuridica ai contribuenti, nell'aumentare la trasparenza e in un maggior orientamento nei confronti della clientela.

Il modulo proposto nella consultazione con un'aliquota unica sarebbe di principio interessante e secondo il Governo potrebbe essere convincente se l'aliquota d'imposta fosse sufficientemente bassa. Un'aliquota unica superiore al 6 percento avrebbe però conseguenze molto negative per il settore alberghiero. Quale industria di esportazione vincolata all'ubicazione il turismo è già oggi particolarmente colpito dai prezzi e dai costi elevati della Svizzera. Con l'introduzione di un'aliquota unica superiore al 6 percento il settore alberghiero e il turismo perderebbero competitività di fronte ai concorrenti europei e ne risentirebbero anche i settori a monte e a valle. Per questa ragione secondo il Governo deve essere data la preferenza al modulo proposto con due aliquote. Con questo modello il settore alberghiero beneficia dell'aliquota ridotta del 3,4 percento. Con questa aliquota più bassa per le prestazioni di alloggiamento si tiene conto del carattere di esportazione del settore alberghiero.

Il Governo prende posizione sul Concetto Lupo Svizzera

Il Governo grigionese non è d'accordo con alcuni punti essenziali delle modifiche del Concetto Lupo Svizzera. In Svizzera al lupo viene attribuito lo status di "specie faunistica assolutamente protetta". Come scrive il Governo nella sua presa di posizione a destinazione dell'Ufficio federale dell'ambiente, il lupo non è però una specie minacciata a livello mondiale. In riferimento allo status di protezione non vi è quindi motivo per trattare il lupo diversamente ad esempio dalla lince. Di conseguenza al lupo in Svizzera dovrà essere attribuito in futuro soltanto lo status di "specie faunistica protetta". Il Governo si aspetta dalla Confederazione che alla prossima occasione presenti nuovamente questa richiesta a livello internazionale. Ciò vale tanto più che in Svizzera già a medio termine saranno necessari interventi venatori per regolare gli effettivi di lupi.

Il Governo respinge con decisione anche l'intenzione della Confederazione di vietare l'abbattimento di lupi che cagionano danni nelle cosiddette riserve faunistiche, come ad esempio nelle zone nucleo di parchi nazionali, nelle bandite federali o nelle riserve d'uccelli acquatici e migratori. Le zone di abbattimento devono essere decise esclusivamente e senza inutili restrizioni dalle cosiddette commissioni compartimentali delle diverse regioni, in cui sono rappresentati gli esperti della Confederazione e del Cantone. Inoltre, secondo il Governo non è tuttora chiaro il finanziamento della protezione delle greggi di bestiame minuto. A questo proposito il Governo si aspetta che la Confederazione stanzi ulteriori mezzi.

Approvata la revisione parziale dell'ordinanza cantonale sulla protezione dell'ambiente

L'esportazione di rifiuti urbani combustibili viene ridisciplinata quale misura precauzionale a livello di ordinanza. Il Governo grigionese ha approvato la relativa revisione parziale dell'ordinanza cantonale sulla protezione dell'ambiente. La nuova disposizione dell'ordinanza cantonale prevede l'approvazione da parte del Governo dei contratti di comuni e di consorzi per la gestione dei rifiuti per l'esportazione di rifiuti urbani combustibili in impianti di smaltimento extracantonali. Viene inoltre stabilito a titolo di novità a quali presupposti possa essere concessa l'approvazione. L'approvazione è necessaria solo per contratti di durata limitata di al massimo due anni e se i rifiuti vengono trasportati su ferrovia ai sensi della legge d'introduzione alla legge federale sulla protezione dell'ambiente.

In questo modo il Governo concretizza la misura precauzionale prevista nel piano cantonale di gestione dei rifiuti in vista dell'imminente revisione della legge cantonale sulla protezione dell'ambiente. La revisione parziale dell'ordinanza cantonale sulla protezione dell'ambiente entrerà in vigore il 1° luglio 2007.

Il Governo sostiene le disposizioni esecutive relative alla nuova legge sugli stranieri e alla legge sull'asilo parzialmente riveduta

Il Governo grigionese sostiene di principio le numerose disposizioni esecutive relative alla nuova legge sugli stranieri e alla legge sull'asilo parzialmente riveduta. Nella sua presa di posizione a destinazione della Confederazione il Governo accoglie con favore la prevista revisione dell'ordinanza sull'integrazione degli stranieri. Secondo il Governo grigionese nell'ordinanza devono però essere rielaborate ancora questioni di fondo. Tra le altre cose si deve esplicitamente stabilire che l'integrazione deve essere intesa quale processo reciproco, al quale soprattutto gli stranieri stessi devono contribuire in misura essenziale. Si auspica inoltre una maggiore precisazione delle direttive di integrazione concrete.

Il Governo accoglie in ampia misura anche le precisazioni relative al diritto procedurale contenute nelle ordinanze sull'asilo. Ciò vale in particolare anche per la nuova concezione dell'indennizzo delle spese cantonali per l'assistenza e il collocamento dei richiedenti l'asilo. L'introduzione di forfettarie globali faciliterà e semplificherà la procedura di conteggio con la Confederazione. Il Governo considera sensato e opportuno anche il sistema di incentivazione a ciò correlato volto a ridurre i costi nel settore dell'asilo.

Nonostante il Governo sostenga il cambiamento di sistema proposto, esso ritiene nettamente troppo basse le tariffe proposte per tutte le forfettarie. In questo modo ai Cantoni risulteranno spese supplementari anche in seguito al cambiamento di sistema. Ciò è ancora più spiacevole se si considera che i Cantoni non possono influire in alcun modo sulla durata delle procedure d'asilo e con le novità proposte dovranno ora sopportare anche le relative conseguenze.

I Grigioni aderiscono al nuovo Accordo sulle scuole professionali di base

Il Cantone dei Grigioni aderisce all'Accordo intercantonale sui contributi alle spese di formazione nelle scuole professionali di base (Accordo sulle scuole professionali di base). Questo è quanto ha deciso il Governo grigionese. Il 22 giugno 2006 l'Assemblea plenaria della Conferenza svizzera dei direttori cantonali della pubblica educazione (CDPE) ha approvato l'Accordo sulle scuole professionali di base. Esso disciplina gli indennizzi per la frequenza di scuole professionali di base extracantonali. Con il nuovo Accordo il campo d'applicazione è stato esteso ai settori economia forestale, agricoltura, sanità, socialità e arte. A titolo di novità nell'Accordo sono state inserite anche offerte "passerella".

Il Cantone dei Grigioni non può offrire per tutte le professioni la formazione di scuola professionale di base all'interno del Cantone, dato che per diverse formazioni il numero di allievi necessario per la costituzione di una classe di grandezza sensata non è sufficiente. Per il Cantone è perciò importante aderire all'Accordo sulle scuole professionali di base in questione. L'Accordo potrà entrare in vigore all'inizio dell'anno scolastico 2007/2008, se vi aderiranno almeno 15 Cantoni.

Approvata la revisione parziale dell'ordinanza sulla riscossione di tasse e di spese dai detentori di veicoli a motore e di biciclette

Il Governo grigionese ha approvato la revisione parziale dell'ordinanza sulla riscossione di tasse e di spese dai detentori di veicoli a motore e di biciclette. Una modifica essenziale prevede di rinunciare in futuro alla fatturazione anticipata di tasse d'esame e per documenti. Invece di ciò, a titolo di novità per l'elaborazione di una domanda di rilascio di una licenza per allievo conducente (con stampa e invio della carta di ammissione all'esame teorico) verrà riscossa una tassa di 30 franchi. L'ordinanza sulle tasse modificata entrerà in vigore il 1° ottobre 2007.

Dai comuni e dalle regioni

- Davos: viene approvato il contratto tra il Cantone dei Grigioni e il Comune di Davos concernente la subordinazione operativa della Polizia comunale di Davos sotto la Polizia cantonale e l'assunzione di compiti di polizia comunale da parte della Polizia cantonale. Il contratto prevede la trasmissione della responsabilità operativa alla Polizia cantonale; la responsabilità amministrativa rimane però al Comune di Davos.

- Castaneda: viene approvato il progetto integrale "Castaneda IV" del Comune di Castaneda. Alle spese sussidiabili del progetto di protezione pari a 820'000 franchi vengono versati sussidi cantonali per un importo di 146'000 franchi.

- Silvaplana: viene approvato il progetto "Protezione contro la caduta sassi Silvaplana" del Comune di Silvaplana. Alle spese sussidiabili pari a 470'000 franchi viene versato un sussidio cantonale di al massimo 51'700 franchi.

- Safien: al Consorzio per l'approvvigionamento idrico Safien-Platz viene garantito un sussidio di 228'900 franchi alle spese sussidiabili per il rinnovo e il potenziamento dell'impianto di approvvigionamento idrico, 2a tappa.

- Cumbel: al Comune di Cumbel viene garantito un sussidio di 72'000 franchi alle spese sussidiabili per il risanamento e il potenziamento dell'impianto di approvvigionamento idrico, 2a tappa.

- Savognin: lungo la strada dello Julier all'interno della località di Savognin in zona ospedale/Posta il limite di velocità esistente di 50 km/h "generale" viene esteso di ca. 170 metri in direzione di Bivio.

- Samnaun: in diverse frazioni del Comune di Samnaun, inclusa la strada cantonale, la velocità massima viene fissata a 30 km/h e viene introdotta una "zona con limite di velocità massimo di 30 km/h".

- Bivio: all'interno di tutto l'abitato di Bivio, inclusa la strada principale, la velocità massima viene fissata a 30 km/h e viene introdotta una "zona con limite di velocità massimo di 30 km/h". Al contempo all'entrata sud del paese, il segnale di velocità massima di 50 km/h "generale" viene spostato di ca. 50 metri in direzione di Silvaplana, eliminando la zona preliminare di 60 km/h.

- Bergün: all'interno di tutto l'abitato di Bergün, incluse le strade cantonali, la velocità massima viene fissata a 30 km/h e viene introdotta una "zona con limite di velocità massimo di 30 km/h".

- Rodels: all'interno di tutto l'abitato di Rodels, incluse le strade cantonali, la velocità massima viene fissata a 30 km/h e viene introdotta una "zona con limite di velocità massimo di 30 km/h".

Sussidi cantonali a favore di diverse istituzioni

- "Waldbau 2007": viene approvato il progetto cantonale "Waldbau 2007" con costi complessivi di 24'802'000 franchi. I costi rimanenti, una volta dedotto il ricavato della vendita del legno, ammontano a 13'790'000 franchi. Ai proprietari di boschi partecipanti al progetto vengono assicurati sussidi cantonali per un importo di 1'996'000 franchi. Il progetto mira a continuare i lavori di cura del bosco più necessari e urgenti in base a chiari criteri.

- Città di Coira: per la copertura della vasca esterna dell'impianto sportivo Obere Au, impianto di nuoto, viene garantito alla Città di Coira un sussidio di 210'000 franchi in base alla Concezione degli impianti sportivi di importanza cantonale (CISIC GR).

- Società di calcio di Ems: a condizione della riuscita del finanziamento globale, per la costruzione di un campo in erba artificiale nell'impianto sportivo Vial a Domat/Ems viene garantito alla Società di calcio di Ems un sussidio di 220'000 franchi in base alla Concezione degli impianti sportivi di importanza cantonale (CISIC GR).

- Aiuto umanitario: il Governo ha stanziato un importo complessivo di 34'000 franchi per in totale nove progetti di aiuto umanitario all'estero.

Progetti stradali

Il Governo ha stanziato complessivamente 759'000 franchi per la costruzione e il risanamento del seguente tratto stradale:

- A13 Strada nazionale: lavori da capomastro e di pavimentazione rotonda Thusis Nord

Affari del personale

- Renato Lanfranchi, domiciliato a Igis, è stato nominato vice capoufficio dell'Ufficio dell'igiene pubblica.

Cancelleria dello Stato dei Grigioni

Organo: Governo

Fonte: it Cancelleria dello Stato dei Grigioni

Data: 28.06.2007

La consultaziun davart la durada da la scolaziun gimnasiala cun differentas variantas è lantschada

La regenza grischuna ha lantschà la consultaziun tar la revisiun parziala da la lescha davart las scolas medias en il chantun Grischun. Ella metta en discussiun tschintg differentas variantas per la futura durada da la scolaziun gimnasiala.

La sessiun d'avust 2006 ha il cussegl grond acceptà ina incumbensa concernent il rinforzament da la scolaziun gimnasiala (mantegniment dal gimnasi inferiur). L'incumbensa oblighescha la regenza da suttametter a la decisiun dal parlament variantas per la scolaziun gimnasiala. Questas variantas ston esser preparadas fin al stgalim da la lescha.

Il sboz da la revisiun parziala da la lescha davart las scolas medias preschenta tschintg differents models. La tscherna da las variantas ha gì lieu d'ina vart sin basa da la situaziun da partenza specifica en il chantun Grischun cun ina scola chantunala e cun set scolas medias privatas decentralas che porschan in gimnasi. Ultra da la varianta vertenta cun in gimnasi da sis onns ed in da quatter onns vegnan messas en discussiun er duas variantas cun in gimnasi da quatter onns u cun in gimnasi da tschintg onns. Questas duas variantas prevesan d'eliminar il gimnasi inferiur. Integrada da nov vegn ina varianta che vegn proponida dals recturs da las scolas medias grischunas. Questa varianta propona da mantegnair il gimnasi vertent da lunga durada e d'introducir - tar la midada suenter l'otgavel onn da scola - in onn da scola supplementar, in uschenumnà onn da tscherna da studi u er onn da sincronisaziun. La finala vegn messa en discussiun la varianta "regiuns - center". Questa varianta flexibilisescha ils models per ils gimnasis, uschia ch'i po vegnir realisà in auter model a la scola chantunala grischuna che a las scolas medias privatas. Tras quai pudess la scola chantunala manar in gimnasi da quatter onns senza gimnasi inferiur e las scolas medias privatas in tal cun gimnasi inferiur.

Dals documents da consultaziun pon ins prender invista sin la pagina d'internet dal departament d'educaziun, cultura e protecziun da l'ambient, www.ekud.gr.ch. La consultaziun dura fin ils 30 da settember 2007.

La simplificaziun da la lescha federala davart la taglia sin la plivalur vegn beneventada

La regenza grischuna sustegna la simplificaziun da la lescha federala davart la taglia sin la plivalur ch'è planisada da la confederaziun. La lescha vertenta davart la taglia sin la plivalur è memia cumplitgada, nunsurvesaivla e strusch chapaivla. Las differentas tariffas da taglia sco er las numerusas excepziuns fiscalas chaschunan intschertezzas e determinaziuns difficilas. La legislaziun actuala davart la taglia sin la plivalur cuntegna blers craps da stgarpitsch er per il maun public, e quai cun las ristgas correspundentas. Sco che la regenza explitgescha en sia consultaziun a la confederaziun pon las finamiras da la revisiun avisada vegnir approvadas perquai senza resalvas. Las finamiras èn ina simplificaziun radicala dal sistem, la garanzia d'ina segirezza giuridica uschè gronda sco pussaivel per las pajataglias e per ils pajataglias, l'augment da la transparenza sco er in'orientaziun pli intensiva a las clientas ed als clients.

Il modul cun ina tariffa unitara che vegn proponì en la consultaziun fiss da princip interessant e persvadess er or da vista da la regenza, sche la tariffa da taglia fiss fixada sin in stgalim bass avunda. Ina tariffa unitara da passa 6 pertschient avess percunter consequenzas negativas considerablas per la hotellaria. Il turissem sco industria d'export liada al lieu è pertutgà gia oz fitg ferm da la Svizra sco lieu da pretschs auts respectivamain da custs auts. Cun introducir ina tariffa unitara da passa 6 pertschient perdessan l'hotellaria ed il turissem clermain lur cumpatibilitad visavi las concurrentas ed ils concurrents europeics. Da quai patissan er ils secturs anteriurs e posteriurs. Tenor l'avis da la regenza sto perquai vegnir preferì il modul proponì cun duas tariffas. Cun quest model profitan l'hotellaria e la gastronomia da la tariffa reducida da 3.4 pertschient. Cun questa tariffa pli bassa per las prestaziuns dal sectur d'alloschament vegni tegnì quint dal caracter d'export da l'hotellaria.

La regenza piglia posiziun davart il concept "luf en Svizra" ch'è vegnì adattà

La regenza grischuna na va per gronda part betg d'accord cun las midadas dal concept "luf en Svizra". En Svizra ha il luf il status d'ina "spezia d'animals fitg protegida". Sco che la regenza scriva en sia consultaziun a l'uffizi federal d'ambient, na saja il luf dentant betg ina spezia periclitada sin tut il mund. Areguard il status da protecziun na datti perquai nagins motivs da tractar il luf en in'autra moda ch'il luf-tscherver. En Svizra duai il luf survegnir en il futur mo pli il status da protecziun "spezia d'animals protegida". La regenza spetga che la confederaziun fetschia proximamain puspè questa proposta sin plaun internaziunal. Quai vala tant pli che tschertas chatschas per regular l'effectiv da lufs en Svizra vegnan ad esser necessarias gia a media vista.

Er l'intenziun da la confederaziun - tenor la quala lufs che fan donn na dastgan betg vegnir sajettads en territoris da prioritad sco per exempel en las zonas centralas dals parcs naziunals, en ils territoris federals scumandads per la chatscha u en ils reservats d'utschels d'aua e d'utschels da passadi - refusescha la regenza cleramain. La fixaziun dal territori da prelevaziun duai vegnir fatga exclusivamain e senza restricziuns nunnecessarias tras las uschenumnadas cumissiuns da cumpartiment da las differentas regiuns. En questas cumissiuns èn represchentadas spezialistas e spezialists da la confederaziun e dal chantun. La finanziaziun per proteger muntaneras da muvel manidel n'è anc adina betg sclerida. Qua spetga la regenza che la confederaziun mettia a disposiziun dapli meds finanzials.

La revisiun parziala da l'ordinaziun chantunala davart la protecziun da l'ambient è vegnida deliberada

L'export da ruments chasans combustibels vegn reglà da nov - sco mesira preventiva - en in'ordinaziun. La regenza grischuna ha approvà la revisiun parziala correspundenta da l'ordinaziun chantunala davart la protecziun da l'ambient. La nova disposiziun da l'ordinaziun prevesa che contracts tranter vischnancas e corporaziuns per la gestiun da ruments stoppian vegnir approvads da la regenza pertutgant l'export da ruments chasans combustibels en arderas extrachantunalas. Ultra da quai vegni definì da nov, sut tge premissas che l'approvaziun vegn dada. L'approvaziun vegn dada mo per contracts limitads cun ina durada da maximalmain dus onns e mo, sch'il transport dals ruments vegn fatg cun la viafier, e quai en il senn da la lescha introductiva tar la lescha federala davart la protecziun da l'ambient.

Uschia concretisescha la regenza la mesira preventiva ch'è previsa en la planisaziun chantunala dals ruments per la proxima revisiun da la lescha chantunala davart la protecziun da l'ambient. La revisiun parziala da l'ordinaziun chantunala davart la protecziun da l'ambient entra en vigur il 1. da fanadur 2007.

La regenza beneventa las disposiziuns executivas tar la lescha davart las persunas estras sco er tar la revisiun parziala da la lescha d'asil

La regenza grischuna sustegna las numerusas disposiziuns executivas tar la nova lescha davart las persunas estras sco er tar la revisiun parziala da la lescha d'asil. En sia consultaziun a la confederaziun beneventa la regenza la revisiun planisada da l'ordinaziun davart l'integraziun da las persunas estras. Tenor l'avis da la regenza grischuna sto l'ordinaziun dentant anc vegnir repassada en tschertas dumondas fundamentalas. I stoppia tranter auter vegnir fixà explicitamain che l'integraziun saja da chapir sco in process vicendaivel che cunzunt las persunas estras sezzas stoppian gidar a realisar. Ultra da quai vegni giavischà che las prescripziuns concretas davart l'integraziun vegnian precisadas meglier.

Las indicaziuns pli detagliadas pertutgant il dretg processual en las ordinaziuns d'asil approvescha la regenza per gronda part. Quai vala particularmain per il nov concept ch'è vegnì sviluppà per indemnisar ils custs che resultan al chantun tras l'assistenza e tras il collocament da las requirentas e dals requirents d'asil. L'introducziun da pauschalas globalas vegn a facilitar ed a simplifitgar la procedura da rendaquint cun la confederaziun. Il sistem d'impuls per reducir ils custs en il sectur d'asil è - tenor la regenza - cunvegnent e maina a la finamira.

Malgrà quest consentiment a la midada da sistem proponida, pari a la regenza che las tariffas sajan evidentamain memia bassas, e quai tar tut las pauschalas. Uschia vegnan - sco consequenza da la midada da sistem - adossads ulteriurs custs als chantuns. Quai è in fatg deplorabel, perquai ch'ils chantuns na pon insumma betg influenzar la durada da la procedura d'asil e perquai ch'els ston ussa er anc purtar - pervia da las novaziuns proponidas - las consequenzas da questas incunvegnientschas.

Il Grischun sa participescha a la nova cunvegna davart las scolas professiunalas spezialisadas

Il chantun Grischun sa participescha a la cunvegna interchantunala per las contribuziuns als custs da las scolas professiunalas spezialisadas (cunvegna davart las scolas professiunalas spezialisadas). Quai ha concludì la regenza grischuna. Ils 22 da zercladur 2006 ha la radunanza plenara da la conferenza svizra da las directuras e dals directurs chantunals da l'educaziun publica (CDEP) deliberà la cunvegna davart las scolas professiunalas spezialisadas. Questa cunvegna regla las indemnisaziuns, sch'i vegnan frequentadas scolas professiunalas spezialisadas d'ordaifer il chantun. Cun la nova cunvegna è vegnì extendì il champ d'applicaziun sin ils secturs da la selvicultura, da l'agricultura, da la sanadad, dals fatgs socials e da l'art. En la cunvegna èn vegnidas integradas da nov er purschidas interdisciplinaras.

Per tut las professiuns na po il chantun Grischun betg porscher ina scolaziun professiunala spezialisada en il chantun, perquai ch'il dumber da scolaras e da scolars ch'è necessari per furmar ina classa d'ina grondezza raschunaivla na basta betg per intginas scolaziuns. Per il chantun èsi perquai impurtant da sa participar a la cunvegna davart las scolas professiunalas spezialisadas. La cunvegna po entrar en vigur per il cumenzament da l'onn da scola 2007/2008, sche 15 chantuns èn sa participads a tala.

La revisiun parziala da l'ordinaziun per incassar taxas e custs dals possessurs da vehichels a motor e da velos è vegnida approvada

La regenza grischuna ha approvà la revisiun parziala da l'ordinaziun per incassar taxas e custs dals possessurs da vehichels a motor e da velos. Ina midada essenziala è da desister en il futur da facturar anticipadamain taxas d'examen e da permiss. Empè da quai vegn incassada da nov ina taxa da 30 francs, sch'i vegn elavurada ina dumonda da conceder il permiss per emprender a manischar (cun stampa e cun spediziun da la carta d'admissiun per l'examen da teoria). L'ordinaziun da taxas midada entra en vigur il 1. d'october 2007.

Da vischnancas e da regiuns

- Tavau: Il contract tranter il chantun Grischun e la vischnanca da Tavau per suttametter operativamain la polizia da la vischnanca da Tavau a la polizia chantunala e per laschar supigliar la polizia chantunala incumbensas da la polizia da vischnanca vegn approvà. Il contract prevesa che la responsabladad operativa vegnia surdada a la polizia chantunala, ma che la responsabladad administrativa restia tar la vischnanca da Tavau.

- Castaneda: Il project integral "Castaneda IV" da la vischnanca da Castaneda vegn approvà. Als custs cun dretg da subvenziun per il project da protecziun dad 820'000 francs vegnan garantidas contribuziuns chantunalas da 146'000 francs.

- Silvaplauna: Il project "protecziun cunter crudada da crappa" da la vischnanca da Silvaplauna vegn approvà. Als custs cun dretg da subvenziun da 470'000 francs vegn garantida ina contribuziun chantunala da maximalmain 51'700 francs.

- Stussavgia: A la l'associaziun per il provediment d'aua da Stussavgia Plaz vegn garantida ina contribuziun da 228'900 francs als custs cun dretg da contribuziun per renovar e per engrondir il stabiliment dal provediment d'aua, 2. etappa.

- Cumbel: A la vischnanca da Cumbel vegn garantida ina contribuziun da 72'000 francs als custs cun dretg da contribuziun per sanar e per engrondir il stabiliment dal provediment d'aua, 2. etappa.

- Savognin: Sin la via dal Güglia entaifer il vitg da Savognin en il sectur da l'ospital e da la posta vegn la zona da sveltezza maximala existenta da 50 km/h "limita generala" extendida per circa 170 meters en direcziun da Beiva.

- Samignun: En differentas fracziuns da la vischnanca da Samignun vegn fixada la sveltezza maximala a 30 km/h ed introducida ina "zona da tempo 30", e quai integrond la via chantunala respectiva.

- Beiva: En il vitg da Beiva vegn fixada la sveltezza maximala a 30 km/h ed introducida ina "zona da tempo 30", e quai integrond la via chantunala. Tar l'entrada dal vitg nà dal sid vegn a medem temp spustada la limita generala da 50 km/h per ca. 50 meters en direcziun da Silvaplauna e l'avantzona da 60 km/h vegn abolida.

- Bravuogn: En la vischnanca da Bravuogn vegn fixada la sveltezza maximala a 30 km/h ed introducida ina "zona da tempo 30", e quai integrond las vias chantunalas.

- Roten: En la vischnanca da Roten vegn fixada la sveltezza maximala a 30 km/h ed introducida ina "zona da tempo 30", e quai integrond las vias chantunalas.

Contribuziuns chantunalas a differentas instituziuns

- "Selvicultura 2007": Il project collectiv chantunal "selvicultura 2007" che custa totalmain 24'802'000 francs vegn approvà. Ils custs che restan suenter la deducziun dal retgav da la vendita da laina importan 13'790'000 francs. A las proprietarias ed als proprietaris da guaud ch'èn participads al project vegnan garantidas contribuziuns chantunalas en la summa dad 1'996'000 francs. Il project ha l'intent da cuntinuar - tenor cleras prioritads - cun las lavurs da tgira dal guaud las pli necessarias e las pli urgentas.

- Citad da Cuira: Sin fundament dal concept grischun per implants da sport (CISIC GR) vegn -garantida a la citad da Cuira ina contribuziun da 210'000 francs per construir il tetg previs per il batschigl exteriur da l'implant da sport Obere Au.

- Club da ballape da Domat: Sche la finanziaziun totala reussescha, vegn - sin fundament dal concept grischun per implants da sport (CISIC GR) - garantida ina contribuziun da 220'000 francs al club da ballape da Domat per construir la plazza da pastget artifizial sin la plazza da sport Vial a Domat.

- Agid umanitar: Per totalmain nov projects d'agid umanitar a l'exteriur ha la regenza deliberà ina summa totala da 34'000 francs.

Projects da vias

La regenza ha approvà totalmain 759'000 francs per construir e per sanar il suandant traject da via:

- via naziunala A13: lavurs d'impressari e lavurs da cuvrida, rundella Tusaun nord

Fatgs dal persunal

- Renato Lanfranchi, domicilià ad Igis, è vegnì nominà sco vicemanader da l'uffizi da sanadad.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data: 28.06.2007